

**R O M Â N I A (nu produce efecte juridice)**

**JUDEŢUL MUREŞ Iniţiator**

MUNICIPIULTÂRGU MUREŞ DIRECŢIA Activităţi Social-Culturale Patrimoniale şi Comerciale  **PRIMAR,**

SERVICIUL Activităţi Culturale, Sportive, Tineret şi Locativ Soós Zoltán

Nr.52.182 din 19 .07.2021

**REFERAT DE APROBARE**

privind aprobarea încheierii unui acord de colaborare între Municipiul Târgu Mureș şi Uniunea Organizațiilor Studențești maghiare din România,în vederea organizării evenimentului de interes public local

,, Festivalul și Universitatea de vară Vibe – Vibe : The City Edition ”

Uniunea Organizațiilor Studențești Maghiare din România prin adresele nr. 21.876 din 19.03.2021 și 49.737 din 07.07.2021, şi-a exprimat dorinţa de a organiza, în parteneriat cu Municipiul Târgu Mureş, evenimentul de interes public municipal ,,Festivalul și Universitatea de vară Vibe – Vibe: The City Edition,, , în Cetatea medievală în perioada 2-5 septembrie 2021.

Programul evenimentului include programe educaționale, care vor cuprinde discuții despre inovații în tehnologie și educație, discuții despre efectele pandemiei, discuții cu antreprenori de succes, prezentări despre moduri de a fi mai eco conștienți, discuții cu autori, bloggeri și vloggeri de succes etc. Programele educaționale vor fi organizate în parteneriat cu Universitatea Babeș-Bolyai și Universitatea Sapientia.

În cadrul evenimentului vor fi susținute numeroase concerte de către artiști din Transilvania și din străinătate. Prin programul muzical vor fi prezentați participanților trupe de tineri talentați din Transilvania, dar vor fi prezenți și artiști de renume din străinătate. Programul cultural pe lângă concerte se va completa cu o producție de Experijam, unde creatorii de renume de slam poetry din Transilvania își vor prezenta creațiile literare cu un acompaniament muzical live. Vor fi susținute și prezentări de teatru, iar seara va fi creat un show video mapping.

Programul va cuprinde și prezentări de modă și o expoziție de creații de modă, de asemenea vor fi discuții despre self care și moda sustenabilă.

Pentru acest eveniment este prevăzută , la rectificarea bugetară, suma de 150.000 lei ( HCL 201/2021).

Municipiul Târgu Mureş, prin primarul municipiului Târgu Mureş, va încheia un acord de colaborare cu Uniunea Organizațiilor Studențești Maghiare din România în vederea organizării în parteneriat a acestui eveniment de interes pubblic municipal.

Acordul de colaborare va cuprinde drepturile şi obligaţiile ambelor părţi, precum şi obligaţia municipalităţii de a susţine financiar organizarea acestui eveniment, conform unui centralizator de cheltuieli. ( buget detaliat­).

În conformitate cu prevederile OUG nr. 57/2019 privind Codul administrativ cu modificările și completările ulterioare, art. 129 :

* alin. (2) lit. „d” - ,, Consiliul local exercită următoarele categorii de atribuţii:….. d) atribuţii privind gestionarea serviciilor de interes local,,

- alin. (7) lit. ,,d,, : ,, În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind:… d) cultura; ,, ;

Categoriile de cheltuieli eligibile vor fi în conformitate cu prevederile OG.51/1998 privind îmbunătăţirea sistemului de finanţare a programelor, proiectelor şi acţiunilor culturale.

Având în vedere cele menționate mai sus, propunem spre aprobare Consiliului local proiectul de hotărâre privind încheierea unui acord de colaborare între Municipiul Târgu Mureș şi, Uniunea Organizațiilor Studențești Maghiare din România în vederea organizării evenimentului de interes public local ,,Festivalul și Universitatea de vară Vibe – Vibe: The City Edition,, , conform acordului de colaborare prezentat în anexă.

**AVIZ FAVORABIL AL**

**DIRECŢIEI Activităţi Social-Culturale,Patrimoniale și Comerciale**

**SERVICIUL Activităţi Culturale, Sportive şi Tineret**

**Direcor executiv**

**Korpadi Gyorgy**

**Director ex. adj Șef serviciu**

**Blaga Zătreanu Cosmin Marina Ciugudean**

**Aviz favorabil al Direcţiei economice**

**Director Economic**

**Ana Năznean**

Întocmit/scris: Marina Ciugudean

Șef Serviciu /.2021

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ.

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

Proiect

**(nu produce efecte juridice) \***

**Iniţiator**

**Primar,**

**Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

privind aprobarea încheierii unui acord de colaborare între Municipiul Târgu Mureș şi Uniunea Organizațiilor Studențești Maghiare din România,în vederea organizării evenimentului de interes public local

,, Festivalul și Universitatea de vară Vibe – Vibe : The City Edition ”

*Consiliul local municipal Târgu Mureş, întrunit în şedinţă ordinară de lucru,*

**Având în vedere**:

1. Referatul de aprobare nr. 52.182 din 19.07.2021, inițiat de Primar prin Direcția Activităţi Social-Culturale, Patrimoniale şi Comerciale privind aprobarea încheierii unui acord de colaborare între Municipiul Târgu Mureș şi Uniunea Organizațiilor Studențești Maghiare din România în vederea organizării evenimentului de interes public local ,,Festivalul și Universitatea de vară Vibe – Vibe: The City Edition,,.
2. Avizul Direcţiei economice
3. Raportul de specialitate nr. \_\_\_\_\_\_\_\_al Direcţiei juridice contencios administrativ şi administraţie publică locală

**În conformitate cu prevederile:**

* Hotărârea Consiliului local municipal Târgu Mureş nr. 201/22.06.2021 privind rectificarea bugetului Unităţii Administrativ Teritoriale - Municipiul Târgu Mureş pe anul 2021;
* Legea nr. 273/2006 privind finanţele publice locale, cu modificările şi completările ulterioare;

În temeiul prevederilor art.129 alin. (1), alin. (2) lit. “d” , alin. (7) lit. ,,d”, art. 196 alin. (1) din lit. “a” şi ale art. 243 alin.(1)lit. “a” din OUG nr.57/2019 privind Codul Administrativ, cu modificările și completările ulterioare;

**H o t ă r ă ş t e :**

Art.1 Se aprobă încheierea unui acord de colaborare între Municipiul Târgu Mureș şi Uniunea Organizațiilor Studențești Maghiare din România în vederea organizării evenimentului de interes public local ,,Festivalul și Universitatea de vară Vibe – Vibe: The City Edition” conform Acordului de Colaborare cuprins în anexă, care face parte integrantă din prezenta hotărâre.

**Art.2** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureş prin Direcția Activităţi Social-Culturale Patrimoniale şi Comerciale și Direcția economică.

**Art.3** În conformitate cu prevederile art. 252, alin. 1, lit.,, c” și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.4** Prezenta hotărâre se comunică:

* Direcței ActivităţiSocial-Culturale Patrimoniale şi Comerciale.
* Direcției Economice
* Uniunii Organizațiilor Studențești Maghiare din România

**Viză de legalitate,**

**Secretar general al Municipiului Târgu Mureș,**

**Bâta Anca Voichița**

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ